**Ministru kabineta noteikumu “Grozījumi Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Precizēt 9.1.1.specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” (turpmāk – 9.1.1.SAM) 9.1.1.2. pasākuma “Ilgstošo bezdarbnieku aktivizācijas pasākumi” (turpmāk – 9.1.1.2. pasākums) īstenošanas nosacījumus, t.sk.:  1) precizēt starpposma finanšu rādītāju;  2) samazināt pasākuma kopējo finansējumu, pārdalot to 9.1.1. SAM 9.1.1.1.pasākumam “Subsidētās darbavietas nelabvēlīgākā situācijā esošiem bezdarbniekiem” (turpmāk – 9.1.1.1. pasākums);  3) precizēt stipendijas piešķiršanas nosacījumus bezdarbniekiem, kuri piedalās motivācijas programmā.  MK noteikumu projekta spēkā stāšanās indikatīvais laika periods – 2018. gada IV ceturksnis. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 11.08.2015. noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” (turpmāk – MK noteikumu projekts) ir izstrādāts saskaņā ar 03.07.2014. Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu, kā arī Labklājības ministrijas ierosinātajiem grozījumiem MK 25.01.2011. noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) (izsludināti Valsts sekretāru 30.08.2018. sanāksmē (VSS-875)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz precizēt darbības programmas “Izaugsme un nodarbinātība” (turpmāk – DP) 9.1.1.SAM 9.1.1.2. pasākuma īstenošanas nosacījumus, t.sk.:  **1) samazināt līdz 31.12.2018. sasniedzamo starpposma finanšu rādītāju** (no12 826 513 *euro* uz 10 390 587 *euro*) *(MK noteikumu projekta 1.punkts)*.  Šobrīd MK 11.08.2015. noteikumu Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”[[1]](#footnote-1) (turpmāk – MK noteikumi Nr.468) 4.1.2. apakšpunktā ir noteikts uzraudzības rādītājs (finanšu rādītājs) – līdz 31.12.2018. sertificēti izdevumi 12 826 513 *euro* apmērā.  Eiropas Komisija 05.07.2018. ir apstiprinājusi DP grozījumus Nr.3, kas nacionālā līmenī tika apstiprināti ar MK 26.02.2018. rīkojumu Nr. 69 “Grozījumi Eiropas Savienības struktūrfondu un Kohēzijas fonda 2014. – 2020. gada plānošanas perioda darbības programmā “Izaugsme un nodarbinātība”” un kas tostarp paredz starpposma finanšu rādītāja samazinājumu 9.prioritārajā virzienā “Sociālā iekļaušanās un nabadzības apkarošana” (turpmāk – 9.PV).  Papildus DP grozījumiem Nr.3 Labklājības ministrija kā ES fondu vadībā iesaistītā atbildīgā iestāde (turpmāk – atbildīgā iestāde) ir identificējusi, ka atsevišķiem specifiskā atbalsta mērķiem/pasākumiem ir nepieciešams papildu finanšu rādītāja samazinājums, lai novērstu risku iespējamu finanšu disciplīnas sankciju piemērošanai Nodarbinātības valsts aģentūrai (turpmāk – NVA) kā finansējuma saņēmējam (turpmāk – finansējuma saņēmējs). Līdz ar to MK noteikumu projekts paredz 9.1.1.2.pasākumam noteikt līdz 31.12.2018. sasniedzamo finanšu rādītāju 10 390 587 *euro* apmērā.  Minētais sasniedzamais finanšu rādītājs noteikts, balstoties uz līdzšinējo un prognozēto 9.1.1.2.pasākuma, kā arī citu 9.PV ietvaros īstenoto specifisko atbalsta mērķu/pasākumu finanšu sniegumu līdz 31.12.2018. Ierosinātās izmaiņas neietekmē 9.PVnoteikto kopējo finanšu rādītāju.  9.1.1.2.pasākuma finanšu rādītājs tiek maksimāli pietuvināts projekta “Atbalsts ilgstošajiem bezdarbniekiem” (Nr. 9.1.1.2/15/I/001) (turpmāk – projekts) līdzšinējai (faktiskajai) un 2018. gada plānotajai finanšu plūsmai, ņemot vērā nobīdes projekta ieviešanā (galvenokārt aizkavējās atbalsta pasākuma “Motivācijas programma darba meklēšanai un sociālā mentora pakalpojumi” (turpmāk – motivācijas programma) ieviešana, t.sk. dalībnieku iesaiste atbalsta pasākumā bija mazāka nekā sākotnēji tika prognozēts). Ir plānots, ka projekta darbību īstenošanas temps izlīdzināsies turpmākā projekta īstenošanas laika periodā.  Kopumā netiek prognozēta uzraudzības rādītāju (iznākuma, rezultātu, finanšu) neizpilde un starpposma finanšu rādītāja izmaiņas nerada negatīvu ietekmi uz projekta sniegumu.  Detalizētu informāciju par atbildīgās iestādes pārziņā esošo 9. PV pasākumu snieguma ietvara finanšu rādītāju izmaiņām skat. anotācijas pielikumā;  **2)** saskaņot MK noteikumus Nr.468 (**precizējot mērķa grupas nodrošinājuma izmaksu (stipendiju bezdarbniekiem) piešķiršanas** **nosacījumus**) ar Labklājības ministrijas ierosinātajiem grozījumiem MK noteikumos Nr.75 (*MK noteikumu projekta 3. punkts*).  Šobrīd MK noteikumi Nr.468 (18.2. apakšpunkts) paredz, ka bezdarbnieki (izņemot bezdarbnieki ar invaliditāti), kuri piedalās motivācijas programmās (MK noteikumu Nr.468 16.4. apakšpunktā minētā darbība) saņem stipendiju, kopumā nepārsniedzot 150 *euro* mēnesī. Savukārt bezdarbniekiem ar invaliditāti motivācijas programmas ietvaros stipendija netiek paredzēta ar mērķi, lai neradītu neatbilstošus stimulus iesaistei atbalsta pasākumā.  Vispārēji stipendijas mērķis ir nodrošināt izmaksu segšanu, kas bezdarbniekam rodas, piedaloties atbalsta pasākumos, piemēram, par ēdināšanu, transportu u.c. izmaksas. Ņemot vērā, ka piedaloties motivācijas programmā, bezdarbniekam tiek nodrošināta ēdināšana un, ja nepieciešams, nogādāšana uz motivācijas programmas īstenošanas vietu un atpakaļ, stipendija netiek novirzīta tās izlietojuma galvenajam mērķim.  Motivācijas programmas mērķis ir palīdzēt bezdarbniekiem mainīt esošos paradumus un attieksmi pret ilgstošo bezdarba situāciju, nevis nodrošināt īslaicīgus ienākumus laikā, kad nav iespējama bezdarbnieka dalība aktīvajā nodarbinātības pasākumā bezdarbniekiem “Algoti pagaidu sabiedriskie darbi”.  Ņemot vērā minēto, t.sk., lai salāgotu motivācijas programmu īstenošanas nosacījumus un novērstu bezdarbnieku neatbilstošus stimulus dalībai motivācijas programmā, MK noteikumu projekts paredz, ka mērķa grupas nodrošinājuma izmaksas – stipendija tiek izmaksāta bezdarbniekiem, kuri līdz 28.12.2018. noslēguši līgumu ar finansējuma saņēmēju par iesaisti motivācijas programmā.  Vienlaikus grozījuma mērķis ir nodrošināt, ka motivācijas programmā iesaistās bezdarbnieki, kuri ir gatavi risināt bezdarba situāciju, izmantot motivācijas programmas sniegtās iespējas un nopietni attiekties pret tās saturu;  **3) samazināt 9.1.1.2. pasākuma ietvaros projektam pieejamo maksimālo kopējo finansējumu** par 4 090 915 *euro* (no 32 030 112 *euro* uz 27 939 197 *euro*), t.sk. Eiropas Sociālā fonda finansējumu un valsts budžeta finansējumu (*MK noteikumu projekta 2.punkts*).  Saskaņā ar NVA datiem 2018. gada jūnija beigās Latvijā 27,3% (no kopējā reģistrēto bezdarbnieku skaita – 59,1 tūkstotis) jeb 16,1 tūkstotis bezdarbnieku bija bez darba 12 mēnešus un ilgāk (ilgstošie bezdarbnieki). Kopumā ilgstošo bezdarbnieku skaitam ir tendence samazināties, proti, gada laikā ilgstošo bezdarbnieku īpatsvars ir samazinājies par 21%, t.i., 2018. gada jūnija beigās NVA uzskaitē ir bijuši indikatīvi 20,3 tūkstoši ilgstošo bezdarbnieki (aptuveni 30,6% no kopējā reģistrēto bezdarbnieku skaita).  Vienlaikus saskaņā ar NVA datiem 2018. gada jūnija beigās Latvijā 24,8% no kopējā reģistrētā ilgstošo bezdarbnieku skaita jeb aptuveni 4 tūkstoši bija bezdarbnieki ar invaliditāti (vidējais bezdarba ilgums 334 dienas).  Ilgstošajiem bezdarbniekiem, t.sk. bezdarbniekiem ar invaliditāti ir sarežģītāk integrēties pastāvīgā darbā, jo to darba prasmes un iemaņas bieži vien nav atbilstošas darba tirgus vajadzībām, kā arī ir zemas sociālās prasmes, kas kavē iekļaušanos sabiedrībā un iekārtošanos pastāvīgā darbā.  Ilgstoša bezdarba gadījumā personas prasmes sāk novecot, pasliktināties. Līdz ar to ir nepieciešams sniegt atbalstu šo cilvēku nodarbināšanai (stiprināt darba komponenti), lai prasmes, kas iepriekš tika iegūtas darba tirgū un apmācību ceļā, netiktu pazaudētas, bet tiktu pielietotas reālajā darbā.  Lai veicinātu ilgstošo bezdarbnieku (īpaši bezdarbnieku ar invaliditāti) iekļaušanos sabiedrībā un iekārtošanos pastāvīgā darbā, būtiski ir ņemt vērā bezdarbnieka portretu un pakalpojumu klāstu veidot/nodrošināt atbilstoši tā vajadzībām (nodrošināt mērķētu atbalstu). Tādējādi, lai uzlabotu ilgstošo bezdarbnieku (t.sk. ar invaliditāti) konkurētspēju darba tirgū un pilnveidotu prasmes/iemaņas, ir nepieciešama intensīvāka viņu iesaiste pasākumos noteiktām personu grupām (9.1.1.1.pasākuma ietvaros) jeb iesaiste subsidētajā nodarbinātībā, kas uztur, veicina un pilnveido bezdarbnieku darba prasmes un iemaņas (stiprina darba komponenti), kā arī veicina iesaisti pastāvīgā nodarbinātībā.  Vienlaikus, veicot 9.1.1.1. pasākuma ietvaros īstenotā projekta “Subsidētās darbavietas bezdarbniekiem” (Nr. 9.1.1.1/15/I/001) (turpmāk – 9.1.1.1. projekts) ieviešanas/īstenošanas progresa analīzi, secināts, ka saglabājas augsts mērķa grupai atbilstošu bezdarbnieku skaits, kuri vēlas strādāt subsidētajās darba vietās, t.sk. ir augsts bezdarbnieku ar invaliditāti pieprasījums pēc atbalsta pasākumiem/pakalpojumiem, kā arī augsts personu darbā iekārtošanās rādītājs (indikatīvi 85,3%) pēc dalības 9.1.1.1 projektā.  Ņemot vērā minēto, kā arī saskaņā ar finansējuma saņēmēja darbības stratēģijā 2017.–2019. gadam noteikto prioritāti sekmēt personu ar invaliditāti integrāciju darba tirgū un elastīgi reaģējot uz 9.1.1.1 projekta mērķa grupas vajadzībām, laika periodā no 2019.–2021.gadam 9.1.1.1. projekta ietvaros plānots intensificēt atbalstu bezdarbniekiem ar invaliditāti viņu integrācijai darba tirgū.  Izvērtējot 9.1.1.2. pasākuma ietvaros īstenotās projekta atbalstāmās darbības – motivācijas programmas īstenošanas ieviešanu, kā arī, ņemot vērā reģistrēto ilgstošo bezdarbnieku skaita samazināšanos (no 2015. gada septembra līdz 2018. gada maijam ilgstošo bezdarbnieku skaits samazinājies par 31,03% no 24 481 līdz 16 883 bezdarbniekiem), finansējuma saņēmējs ierosinājis samazināt motivācijas programmā iesaistāmo (dalību) skaitu.  Ņemot vērā iesaistāmo (dalību) skaita samazinājumu motivācijas programmā, kā arī to, ka stipendijas tiks izmaksātas tikai tiem bezdarbniekiem, kuri līdz 28.12.2018. noslēguši līgumu ar finansējuma saņēmēju par iesaisti motivācijas programmā (detalizētāku informāciju skat. iepriekšējā anotācijas punktā), 9.1.1.2.pasākumā veidojas finansējuma ietaupījums (4 090 915 *euro* apmērā), ko, lai sniegtu bezdarbnieku vajadzībām un viņu integrācijai darba tirgū atbilstošus pakalpojumus, ir nepieciešams pārdalīt 9.1.1.1.pasākumam.  Iekšēji pārstrukturējot finanšu līdzekļus, 9.1.1.1. pasākumā tiks palielināts bezdarbniekiem ar invaliditāti izveidojamo darba vietu skaits (veicinot indikatīvi 477 darba vietu izveidi bezdarbniekiem ar invaliditāti, t.sk. 282 darba vietas par finansējumu, kas pārdalīts no 9.1.1.2. pasākuma finanšu ietaupījuma), attiecīgi samazinot pārējo mērķa grupu bezdarbniekiem izveidojamo darba vietu skaitu, proti, laika periodā no 2019.gada – 2021.gadam bezdarbniekiem izveidojamo darba vietu skaits (īpatsvars) indikatīvi sadalītos sekojoši: 48% jeb 702 darba vietas tiks veidotas bezdarbniekiem ar invaliditāti (šobrīd 15% jeb 225 darba vietas), 52 % jeb 752 darba vietas tiks veidotas pārējo mērķa grupu bezdarbniekiem (šobrīd 85% jeb 1229 darba vietas).  Ņemot vērā 9.1.1.1.pasākuma mērķa grupas proporcijas izmaiņas un to, ka bezdarbniekiem ar invaliditāti darba vietu izveides izmaksas ir lielākas par pārējo mērķa grupu darba vietu izveides izmaksām, kopējais 9.1.1.1. pasākumā veidojamo darba vietu skaits nemainās. Līdz ar to arī MK noteikumu projekts neparedz izmaiņas sasniedzamo iznākuma un rezultātu rādītāju vērtībās.  Veicot finansējuma pārdali uz 9.1.1.1. pasākumu, 9.1.1.2. pasākuma (projekta) ietvaros atbalstāmās darbības tiks īstenotas un iznākuma, rezultātu rādītāju vērtības tiks sasniegtas esošā finansējuma ietvaros.  Motivācijas programmā iesaistāmo dalībnieku (dalību) skaita samazinājums neietekmē 9.1.1.2. pasākuma sasniedzamos uzraudzības (iznākuma un rezultāta) rādītājus (unikālo bezdarbnieku skaits), jo atbalsta pasākumi ir plānoti, ņemot vērā mērķa grupas pieprasījumu, t.sk. ievērojot projekta darbību loģisko secību, proti, vairumā gadījumu bezdarbniekiem tiek nodrošinātas konsultācijas, sniegts atbalsts atkarību problēmu mazināšanai un tikai pēc tam, ja nepieciešams, bezdarbnieki iesaistās motivācijas programmā.  Papildus jāņem vērā, ka 9.1.1.2. pasākuma (projekta) snieguma ietvarā noteiktā iznākuma rādītāja starpvērtība 2018. gadam (pasākumā iesaistītie bezdarbnieki, tostarp ilgstošie bezdarbnieki – 9 782) ir sasniegta un līdz 2018. gada otrajam ceturksnim pasākumā iesaistīti bezdarbnieki, tostarp ilgstošie bezdarbnieki – 13 154 (unikālās personas) (atbilstoši Kohēzijas politikas fondu vadības informācijas sistēmai).  9.1.1.2.pasākuma ilgstošajiem bezdarbniekiem, kuriem nav noteikta invaliditāte, bet kuriem būs nepieciešams stiprināt darba komponenti, atbalsts tiks sniegts 9.1.1.1. pasākuma pārējai mērķa grupai paredzēto darba vietu skaita ietvaros.  **4)** nodrošināt **vienotu/skaidru tiesību normas interpretāciju**, tehniski precizējot MK noteikumu Nr.468 28.punktu saskaņā ar Finanšu ministrijas 11.07.2017. vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.–2020.gada plānošanas periodā” (15.23.apakšpunktu), paredzot, ka personāla darba laika uzskaite par nostrādāto laiku un veiktajām funkcijām tiek veikta gadījumā, ja personāla atlīdzībai piemēro daļlaika attiecināmības principu (*MK noteikumu projekta 4. punkts*).  Kopumā ierosinātie grozījumi sekmēs ilgstošo bezdarbnieku, t.sk. bezdarbnieku ar invaliditāti integrēšanos darba tirgū un paaugstinās viņu motivāciju un zināšanas atbilstoši darba tirgus vajadzībām. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija, NVA. |
| 4. | Cita informācija | MK noteikumu projekts kopumā veicinās 9.1.1.2. pasākuma uzraudzības rādītāju sasniegšanu un DP 9. PV snieguma ietvara rādītāju izpildi.  MK noteikumu projekts ietekmē finansējuma saņēmēju, jo tas paredz precizēt pasākuma īstenošanas nosacījumus, t.sk. precizēt starpposma finanšu rādītāju, 9.1.1.2.pasākuma ietvaros projektam pieejamo maksimālo kopējo finansējumu un precizēt izmaksu pozīcijas.  Izvērtējot ierosināto grozījumu ietekmi, t.sk. ņemot vērā iepriekš minēto, pēc MK noteikumu spēkā stāšanās būs nepieciešams veikt attiecīgus grozījumus NVA īstenotajā projektā.  MK noteikumu projekts neietekmē (nemaina) DP 9. PV 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” kopējo pieejamo maksimālo finansējumu un sasniedzamos iznākuma un rezultātu rādītājus. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir bezdarbnieki:  - kuri bijuši bez darba 12 mēnešus;  - kuri bijuši bez darba vismaz 12 mēnešus un kuri vismaz vienu reizi ir atteikušies no piemērota darba piedāvājuma vai atteikušies iesaistīties atbilstoši bezdarbnieka individuālajā darba meklēšanas plānā piedāvātajiem aktīvajiem nodarbinātības pasākumiem;  - kuriem atbilstoši narkologa atzinumam ir alkohola, narkotisko vai psihotropo vielu atkarība vai kuriem ir iespējama alkohola, narkotisko vai psihotropo vielu atkarība, bet nav saņemts narkologa atzinums.  Atbilstoši NVA statistikas datiem 2018. gada jūnija sākumā bezdarbnieka statusā atradās indikatīvi 59 548 personas. No reģistrētajiem bezdarbniekiem (2018. gada jūnija beigās) indikatīvi 16,1 tūkstotis bija ilgstošie bezdarbnieki. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam ir ietekme uz tautsaimniecību, kā arī uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem, jo darba devējiem būs plašāka iespēja piesaistīt savam uzņēmumam vajadzīgos darbiniekus, nodarbinot subsidētajās darba vietās bezdarbniekus ar invaliditāti.  MK noteikumu projektam ir ietekme uz sabiedrības mērķgrupām – ilgstošajiem bezdarbniekiem, jo mērķa grupas nodrošinājuma izmaksas – stipendija tiks izmaksāta bezdarbniekiem, kuri līdz 28.12.2018. būs noslēguši līgumu ar finansējuma saņēmēju par iesaisti motivācijas programmā.  MK noteikumu projekts nesniedz ietekmi uz vidi, konkurenci, veselību, kā arī neietekmē uzņēmējdarbības vidi un administratīvo slogu. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2018.gads** | | Turpmākie trīs gadi (*euro*) | | | | |
| **2019.** | | **2020.** | | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 6 110 908 | -741 200 | 4 541 982 | 333 833 | 4 541 906 | 177 861 | -169 321 |
| 2. Budžeta izdevumi | 7 189 303 | -872 000 | 5 343 508 | 392 745 | 5 343 419 | 209 248 | -199 201 |
| 3. Finansiālā ietekme | -1 078 395 | 130 800 | -801 526 | -58 912 | -801 513 | -31 387 | 29 880 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | -1 078 395 | 130 800 | -801 526 | -58 912 | -801 513 | -31 387 | 29 880 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Šobrīd 9.1.1.2. pasākuma ietvaros projektam (projekts Nr.: 9.1.1.2/15/I/001 “Atbalsts ilgstošajiem bezdarbniekiem”, valsts budžeta apakšprogramma 63.07.00 “Eiropas Sociālā fonda (ESF) īstenotie projekti labklājības nozarē (2014.–2020.)”) pieejamais kopējais attiecināmais finansējums ir 32 030 112 *euro*, t.sk. Eiropas Sociālā fonda (turpmāk – ESF) finansējums – 27 225 595 *euro* un valsts budžeta finansējums 4 804 517 *euro*.  MK noteikumu projekts paredz samazināt 9.1.1.2. pasākuma ietvaros projektam pieejamo maksimālo kopējo attiecināmo finansējumu par 4 090 915 *euro*, līdz ar to pēc MK noteikumu projekta spēkā stāšanās dienas 9.1.1.2. pasākuma ietvaros projektam pieejamais maksimālais kopējais attiecināmais finansējums būs 27 939 197 *euro*, t.sk. ESF finansējums – 23 748 317 *euro* un valsts budžeta finansējums 4 190 880 *euro*.  Budžeta ieņēmumi ir finansējuma ESF daļa 85% apmērā no 9.1.1.2. pasākuma attiecināmām izmaksām. Budžeta izdevumi ir kopējie 9.1.1.2. pasākuma ieviešanai nepieciešamie līdzekļi attiecīgajā gadā.  **2015. gadā** kopējais faktiskais apgūtais finansējums (atbilstoši Valsts kases informācijai) 11 498 *euro*, t.sk. ESF finansējums 9 773 *euro* un valsts budžeta finansējums 1 725 *euro*.  **2016. gadā** kopējais faktiskais apgūtais finansējums (atbilstoši Valsts kases informācijai) 1 216 981 *euro*, t.sk. ESF finansējums 1 034 434 *euro* un valsts budžeta finansējums 182 547 *euro*.  **2017. gadā** kopējais faktiskais apgūtais finansējums (atbilstoši Valsts kases informācijai) 3 960 277 *euro*, t.sk. ESF finansējums 3 366 235 *euro* un valsts budžeta finansējums 594 042 *euro*.  **2018. gadā** projektam valsts budžeta ilgtermiņa saistībās apstiprināts finansējums 7 189 303 *euro* apmērā, t.sk. ESF finansējums 6 110 908 *euro* un valsts budžeta finansējums 1 078 395 *euro*.  Šobrīd saskaņā ar projekta 2.pielikumā “Finansēšanas plāns” norādīto, 2018. gadā projekta kopējais finansējums indikatīvi plānots 7 321 803 *euro* apmērā, t.sk. ESF finansējums 6 223 533 *euro* un valsts budžeta finansējums 1 098 270 *euro*.  Pēc MK noteikumu projekta spēkā stāšanās 2018. gadam projektā kopējās izmaksas plānotas 6 317 303 *euro* apmērā, t.sk. ESF finansējums 5 369 708 *euro* un valsts budžeta finansējums 947 595 *euro*.  2018. gada projekta finansējums samazināts 872 000 *euro* apmērā (ar 11.10.2018. Labklājības ministrijas vēstuli Nr.25-5-03/81 “Par labklājības nozares projektu valsts budžeta finansējuma pārdali 2018.gadā”).  **2019. gadā** projektam valsts budžeta ilgtermiņa saistībās apstiprināts finansējums 5 343 508 *euro* apmērā, t.sk. ESF finansējums 4 541 982 *euro* un valsts budžeta finansējums 801 526 *euro*.  Šobrīd saskaņā ar projekta 2.pielikumā “Finansēšanas plāns” norādīto, 2019. gadā projekta kopējais finansējums indikatīvi plānots 8 080 265 *euro* apmērā, t.sk. ESF finansējums 6 868 225 *euro* un valsts budžeta finansējums 1 212 040 *euro*.  Pēc MK noteikumu projekta spēkā stāšanās 2019. gadam projektā kopējās izmaksas indikatīvi plānotas 5 736 253 *euro* apmērā, t.sk. ESF finansējums 4 875 815 *euro* un valsts budžeta finansējums 860 438 *euro*.  2019. gada projekta finansējums palielināts 392 745 *euro* apmērā (ar 30.08.2018. vēstuli Nr.25-5-02/63 par Labklājības ministrijas pamatbudžeta bāzes izdevumu precizēšanu projektiem 2019.-2021.gadam un tālākā laikposmā līdz projekta īstenošanai).  **2020. gadā** projektam valsts budžeta ilgtermiņa saistībās apstiprināts finansējums 5 343 419 *euro* apmērā, t.sk. ESF finansējums 4 541 906 *euro* un valsts budžeta finansējums 801 513 *euro*.  Šobrīd saskaņā ar projekta 2.pielikumā “Finansēšanas plāns” norādīto, 2020. gadā projekta kopējais finansējums indikatīvi plānots 7 207 450 *euro* apmērā, t.sk. ESF finansējums 6 126 333 *euro* un valsts budžeta finansējums 1 081 117 *euro*.  Pēc MK noteikumu projekta spēkā stāšanās 2020. gadam projektā kopējās izmaksas indikatīvi plānotas 5 552 667 *euro* apmērā, t.sk. ESF finansējums 4 719 767 *euro* un valsts budžeta finansējums 832 900 *euro*.  2020. gada projekta finansējums indikatīvi palielināts 209 248 *euro* apmērā (valsts budžeta ilgtermiņa saistības tiks precizētas pēc MK noteikumu projekta spēkā stāšanās un projekta grozījumu apstiprināšanas).  **2021. gadā** projektam valsts budžeta ilgtermiņa saistībās apstiprināts finansējums 3 599 500 *euro* apmērā, t.sk. ESF finansējums 3 059 575 *euro* un valsts budžeta finansējums 539 925 *euro*.  Šobrīd saskaņā ar projekta 2.pielikumā “Finansēšanas plāns” norādīto, 2021. gadā projekta kopējais finansējums indikatīvi plānots 4 231 838 *euro* apmērā, t.sk. ESF finansējums 3 597 062 *euro* un valsts budžeta finansējums 634 776 *euro*.  Pēc MK noteikumu projekta spēkā stāšanās 2021. gadam projektā kopējās izmaksas indikatīvi plānotas 5 144 218 *euro* apmērā, t.sk. ESF finansējums 4 372 585 *euro* un valsts budžeta finansējums 771 633 *euro*.  2021. gada projekta finansējums indikatīvi palielināts 1 544 718 *euro* apmērā (valsts budžeta ilgtermiņa saistības tiks precizētas pēc MK noteikumu projekta spēkā stāšanās un projekta grozījumu apstiprināšanas). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts neietekmē amata vietu skaita izmaiņas. | | | | | | |
| 8. Cita informācija | Finansējums (publiskais finansējums 4 090 015 *euro* apmērā) tiks pārdalīts uz 9.1.1.1.pasākumu.  Finansējums, ko plānots novirzīt 9.1.1.1.pasākumu, tiek aprēķināts, veidojot starpību no šobrīd projektā plānotā (saskaņā ar projekta 2.pielikumu “Finansēšanas plāns”) kopējā finansējuma un šobrīd projektam valsts budžeta ilgtermiņa saistībās apstiprinātā/plānotā finansējuma (papildus jāņem vērā, ka projekta kopējais plānotais finansējums valsts budžetā neatbilst projekta kopējam plānotajam finansējumam, kas norādīts projekta 2.pielikumā “Finansēšanas plāns”).  Finansējuma sadalījums pa gadiem norādīts indikatīvi un var tikt precizēts. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | MK noteikumu projektu MK nepieciešams izskatīt pirms (vai vienlaikus) Labklājības ministrijas izstrādātā MK noteikumu projekta “Grozījumi Ministru kabineta 23.12.2014. noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”” (VSS-992).  Attiecībā uz ierosinātajiem grozījumiem mērķa grupas nodrošinājuma izmaksu (stipendiju bezdarbniekiem) piešķiršanas nosacījumos MK noteikumu projekts saistīts ar MK noteikumu projektu par grozījumiem MK noteikumos Nr. 75 (izsludināti VSS 30.08.2018. (VSS-875)).  Lai nodrošinātu 9. PV starpposma finanšu rādītāju atbilstību DP, bez iepriekš minētajiem grozījumiem 9.1.1.1.pasākuma MK noteikumos papildus nepieciešams veikt grozījumus šādos MK noteikumos:  **1)** MK 11.08.2015. noteikumos Nr. 467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”;  **2)** MK 09.02.2016. noteikumos Nr. 102 “Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” īstenošanas noteikumi”;  **3)** MK 14.04.2015. noteikumos Nr. 193 “Darbības programmas “Izaugsme un nodarbinātība” 9.2.1.specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1.pasākuma “Profesionāla sociālā darba attīstība pašvaldībās” īstenošanas noteikumi”;  **4)** MK 07.07.2015. noteikumos Nr. 386 “Darbības programmas “Izaugsme un nodarbinātība” 9.2.1.specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām” 9.2.1.2.pasākuma “Iekļaujoša darba tirgus un nabadzības risku pētījumi un monitorings” īstenošanas noteikumi”;  **5)** MK 16.06.2015. noteikumos Nr. 313 “Darbības programmas “Izaugsme un nodarbinātība” 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma “Deinstitucionalizācija” īstenošanas noteikumi”. |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts neskar šo jomu. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts neskar šo jomu. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē www.lm.gov.lv un no 03.08.2018. līdz 20.08.2018. aicinot sabiedrības pārstāvjus:  1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;  2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē (t.sk. līdz 20.08.2018.) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Labklājības ministrija, Centrālā finanšu un līgumu aģentūra kā sadarbības iestāde, NVA kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts neskar šo jomu. |
| 3. | Cita informācija | Nav |

Labklājības ministrs Jānis Reirs

Kudļa, 67021630

[Rudolfs.Kudla@lm.gov.lv](mailto:Rudolfs.Kudla@lm.gov.lv)

Pielikums

**Labklājības ministrijas priekšlikums snieguma ietvara finanšu rādītāju izmaiņām Eiropas Sociālā fonda 9. prioritārā virziena ietvaros īstenotajiem projektiem**

|  |  |  |  |  |
| --- | --- | --- | --- | --- |
| **SAM Nr.** | **SAM/pasākuma nosaukums** | **Šobrīd SI finanšu mērķis katram SAM/pasākumam, kas paredzēts MK noteikumos, EUR** | **Katram SAM/pasākumam ar DP grozījumiem Nr. 3 un papildu izmaiņām paredzētais finanšu mērķis** | **SI finanšu mērķis prioritārā virziena ietvaros ar DP grozījumiem Nr. 3 un papildu izmaiņām** |
| **1** | **2** | **3** | **4** | **5** |
| **9.1.1.1.** | **Subsidētās darba vietas nelabvēlīgākā situācijā esošiem bezdarbniekiem** | **11 367 841** | **14 870 313** | **F 16**  **34 725 121** |
| **9.1.1.2.** | **Ilgstošo bezdarbnieku aktivizācijas pasākumi** | **12 826 513** | **10 390 587** |
| **9.1.1.3.** | **Atbalsts sociālajai uzņēmējdarbībai** | **6 919 284** | **1 114 247** |
| **9.1.4.1.** | **Profesionālā rehabilitācija** | **545 837** | **545 837** |
| **9.1.4.2.** | **Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana** | **436 679** | **156 573** |
| **9.1.4.3.** | **Invaliditātes ekspertīzes pakalpojuma kvalitātes uzlabošana** | **95 417** | **95 417** |
| **9.1.4.4.** | **Dažādību veicināšana (diskriminācijas novēršana)** | **2 430 894** | **1 131 332** |
| **9.2.1.1.** | **Profesionāla sociālā darba attīstība pašvaldībās** | **2 564 291** | **1 181 353** |
| **9.2.1.2.** | **Iekļaujoša darba tirgus un nabadzības risku pētījumi un monitorings** | **313 188** | **269 990** |
| **9.2.1.3.** | **Darbs ar bērniem ar saskarsmes grūtībām un uzvedības traucējumiem, un ar vardarbības ģimenē gadījumiem** | **586 934** | **586 934** |
| **9.2.2.1.** | **Deinstitucionalizācija** | **16 145 137** | **4 031 880** |
| **9.2.2.2.** | **Sociālo pakalpojumu atbalsta sistēmas pilnveide** | **827 238** | **350 658** |
| **9.2.2.3.** | **Sabiedrībā balstītu sociālo pakalpojumu sniegšana** | **0** | **0** |

1. MK noteikumi Nr.468, <https://likumi.lv/ta/id/275991> [↑](#footnote-ref-1)